Luettelo animaatiosarjan Lego Ninjago jaksoista
Yhdeksäs kausi: Menneisyyden haamut / Metsästetty

9. kausi julkaistiin HBO Nordic -palvelussa 30.11.2018. Nelosella se esitettiin 22.2.2019 alkaen. Kaudesta käytetty suomenkielinen nimi vaihtelee; Nelonen markkinoi sitä nimellä "Menneisyyden haamut" Netflixin käyttäessä nimeä "Metsästetty".
| # | Nimi | Ensiesitys Yhdysvalloissa | Suomen ensiesitys |
| --- | --- | --- | --- |
| 85 | "Oman onnen nojassa" (engl. Firstbourne) | 11. elokuuta 2018 | 30. marraskuuta 2018 |
Keisari Garmadon on vallannut Ninjago Cityn. Lloyd ystävineen on kaupungissa, mutta pysyttelee piilossa. Muut ninjat ja lapseksi kasvanut Wu ovat haaksirikkoutuneet Onien ja lohikäärmeiden valtakuntaan, ja joutuvat lohikäärmeenmetsästäjien kaappaamiksi. Ainoastaan Cole ja pikku-Wu pääsevät pakoon.
| 86 | "Rautaa ja kiveä" (engl. Iron and Stone) | 11. elokuuta 2018 | 30. marraskuuta 2018 |
Cole ja pikku-Wu yrittävät vapauttaa ystävänsä, jotka lohikäärmeenmetsästäjät ovat vanginneet Lohikäärmekuiluun taistelemaan lohikäärmeitä vastaan. Ninjagossa Lloyd törmää elementaalimestareihin, joista voi olla paljon apua taistelussa keisari Garmadonia vastaan.
| 87 | "Radio vapaa Ninjago" (engl. Radio Free Ninjago) | 11. elokuuta 2018 | 30. marraskuuta 2018 |
Lloyd ja pieni vastarintaliike aikovat siepata Ninjagon ääniaallot, ja Lloyd etsii omaa ääntään. Toisaalla Iron Baron käyttää ninjoja apuna lohikäärmejahdissa.
| 88 | "Itsetehty lohikäärme" (engl. How to Build a Dragon) | 11. elokuuta 2018 | 30. marraskuuta 2018 |
Lloyd ja vastarintaliike juhlivat onnistunutta iskuaan keisari Garmadonia vastaan ja Dareth saa oman elementaalivoimansa. Onien ja lohikäärmeiden valtakunnassa olevat muut ninjat onnistuvat pakenemaan lohikäärmeenmetsästäjien leiristä ja vapauttamaan sinne vangitut lohikäärmeet.
| 89 | "Kullattu tie" (engl. The Gilded Path) | 18. elokuuta 2018 | 30. marraskuuta 2018 |
Vastarintaliikkeen päämajaan tehdään väijytys ja ainoastaan viisi liikkeen jäsentä pääsee pakoon. Onien ja lohikäärmeiden valtakunnassa Wu on kasvanut teiniksi. Heavy-Metal saa ninjat kiinni ja paljastaa olevansa todellisuudessa nainen nimeltä Faith. Hän lähtee ninjojen mukaan etsimään mahtavaa lohikäärmehaarniskaa.
| 90 | "Kaksi valhetta,  yksi totuus" (engl. Two Lies, One Truth) | 18. elokuuta 2018 | 30. marraskuuta 2018 |
Muille selviää, että Mystake on todellisuudessa oni. Garmadon alkaa pitää Harumia tyttärenään. Wu jaksaa yhä uskoa lohikäärmehaarniskan löytämiseen ja johdattaa ystävänsä vaaralliselle Onien alueelle tarkoituksenaan löytää Firstbournen pesä. Onien alueella Faith saa selville totuuden Iron Baronista.
| 91 | "Heikoin lenkki" (engl. The Weakest Link) | 18. elokuuta 2018 | 30. marraskuuta 2018 |
Lloyd ystävineen kaappaa Harumin, jotta saisi verotettua isänsä voimia. Ninjat oppivat, millaista lohikäärmeenmetsästys on. Iron Baron joukkoineen onnistuu vangitsemaan Faithin.
| 92 | "Faithin pelastus" (engl. Saving Faith) | 25. elokuuta 2018 | 30. marraskuuta 2018 |
Lloyd tiimeineen yrittää ottaa Onititaanin haltuunsa Skylorin lainattua Garmadonin voimia. Onititaani kaatuu murskaten suuren kerrostalon, aiheuttaen Harumin kuoleman. Toisaalla muut ninjat joutuvat Iron Baronin vangeiksi yrittäessään vapauttaa Faithin. Wu kasvaa aikuiseksi ja saa muistinsa takaisin.
| 93 | "Mestarian oppitunti" (engl. Lessons for a Master) | 25. elokuuta 2018 | 30. marraskuuta 2018 |
Iron Baron pakottaa Wun mukaansa hakemaan lohikäärmehaarniskaa. Firstbourne kuitenkin polttaa Iron Baronin kuoliaaksi ja sallii vain Wun pitää haarniskaa. Garmadon on raivoissaan Harumin kuoleman vuoksi ja tahtoo tuhota Onititaanin avulla koko kaupungin. Lloyd ystävineen on jäänyt kiinni Garmadonin pojille, mutta muut ninjat pelastavat tilanteen palaamalla viimein lohikäärmeiden avulla Ninjagoon.
| 94 | "Vihreä kohtalo" (engl. Green Destiny) | 25. elokuuta 2018 | 30. marraskuuta 2018 |
Lohikäärmeillä ratsastavat ninjat liittolaisineen kaatavat yhdessä Onititaanin. Sillä välin Wu ja Lloyd kohtaavat Garmadonin, joka menettää voimansa Lloydin saadessa omansa takaisin. Garmadon kuitenkin kertoo, että hänen voimansa olivat ainoa asia, joka esti uuden pimeyden saapumisen Ninjagoon. Joitakin päiviä myöhemmin Ninjago Cityn pelastumista juhlitaan ja lohikäärmeiden on aika palata kotiinsa toiseen maailmaan. Lloyd kertoo tavalliseen ikäänsä palanneelle Wulle isänsä varoituksesta. He ymmärtävät pimeyden tarkoittavan oneja.